Príloha č. 8 súťažných podkladov

|  |
| --- |
| **Odôvodnenie nerozdelenia predmetu zákazky** |

Príloha č. 8 súťažných podkladov

**Odôvodnenie nerozdelenia predmetu zákazky s názvom**

**„Nákup mikrobusov pre Športové centrum polície“**

Predmetom zákazky je dodávka 7 miestneho mikrobusu a dvoch 8 miestnych mikrobusov vrátane výbavy a záručného autorizovaného servisu.

Dôvody, ktoré viedli verejného obstarávateľa k nerozdeleniu predmet zákazky s názvom **„Nákup mikrobusov pre Športové centrum polície“**  sú nasledujúce:

* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia technických, úžitkových parametrov a záruk celého predmetu zákazky (nie len technických, úžitkových parametrov a záruk súvisiacich s dodávkou mikrobusov,
* predmetné tovary majú rovnaký charakter,
* jedná sa o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku,
* pri zabezpečení – dodaní požadovaných tovarov ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri plnení predmetných tovarov, ich evidencii, fakturácii,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky **„Nákup mikrobusov pre Športové centrum polície“** nedeliť ale zachovať ho v celistvom stave.